|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |
| --- |
| Pressemelding |
| Nr.:  |  | Kontaktperson:  |  |
| Dato:  | xx. april 2025 | Sperrefrist:  |  |

Regjeringen viderefører planene om samlokalisering av Havforskningsinstituttet og Fiskeridirektoratet på Dokken i Bergen |

**– Samlokaliseringen i havbyen Bergen er viktig for regjeringen. Det gleder meg at vi får samlet kompetansen i to av våre viktigste forvaltningsinstitusjoner i samme bygg. Etter en nødvendig gjennomgang har vi justert prosjektet med sikte på å få mer realistiske kostnadsanslag som regjering og Storting kan ta stilling til når forprosjektet er ferdig utredet, sier fiskeri- og havminister Marianne Sivertsen Næss.**

Etter at det i fjor ble anslått at samlokaliseringsprosjektet ville bli vesentlig dyrere enn forventet, satte regjeringen i gang en [grundig gjennomgang av prosjektet](https://www.regjeringen.no/no/aktuelt/vil-redusere-kostnader-knyttet-til-byggeprosjekt-for-havforskningsinstituttet-og-fiskeridirektoratet/id3043566/).

Nå er vurderingene ferdige, og løsningen er klar.

FAKTABOKS

**Her er løsningen:**

* Regjeringen har besluttet at forprosjektet skal videreføres med både Havforskningsinstituttet og Fiskeridirektoratet.
* Sammenlignet med opprinnelig funksjonsbeskrivelse reduseres arealene til våtlaboratorier med 20 prosent og arealene til tørrlaboratoriene med 10 prosent.
* Lager og verksteder knyttet til rederivirksomheten tas ut av prosjektet og flyttes til Laksevåg.
* Det samlede kostnadsestimatet for forprosjektet er på 5,034 milliarder kroner (2024-verdi).

– Regjeringen er opptatt av god kostnadskontroll i statlige byggeprosjekter. Samtidig er det nye bygget viktig for at Havforskningsinstituttet og Fiskeridirektoratet skal ha gode rammevilkår for kunnskapsproduksjon og forvaltning av våre viktige havnæringer, sier Marianne Sivertsen Næss, og legger til:

– Med denne løsningen vil Havforskningsinstituttet få mer laboratoriekapasitet enn de har i dag. Dette er viktig for å møte utfordringer knyttet til blant annet klimaendringer og hvordan disse påvirker både oppdrettsarter og villfisk i våre havområder, sier hun.